'Nalatige' vuurwapeneienaar aangekla ná moord | Maroela Media
'n Man, in sy 50's, is in Mecklenburg buite Burgersfort in Limpopo in hegtenis geneem op aanklag van die nalatige verlies van 'n vuurwapen, ná die wapen in 'n moord en poging tot moord gebruik is.
Kol. Moatshe Ngoepe, woordvoerder van die polisie, het gesê 'n 39-jarige man en sy 29-jarige vriend was Saterdagaand by 'n plaaslike drankwinkel in Phashaskraal toe 'n 26-jarige man opgedaag het. Sonder om enigiets te sê het hy herhaaldelik op albei begin skiet. Die ouer man is op die toneel dood en die 29-jarige man is ernstig beseer. Hy is na 'n hospitaal geneem vir verdere behandeling.
"Die 26-jarige verdagte is later dood aangetref op dieselfde perseel waar die voorval plaasgevind het. Hy het 'n skietwond in sy kop gehad en die vuurwapen het langs sy liggaam gelê," het Ngoepe gesê.
Ngoepe het gesê die polisie is ontbied en het vinnig reageer. Die voorlopige ondersoek het aan die lig gebring dat die vuurwapen wat in die skietery gebruik is, aan die pa van die 26-jarige man behoort. Die pa is gevolglik in hegtenis geneem. Hy sal binnekort in die landdroshof verskyn op aanklag van nalatigheid.
Die polisie ondersoek sake van moord, poging tot moord en 'n geregtelike doodsondersoek word gedoen.
Ngoepe het lede van die gemeenskap, veral eienaars van vuurwapens, gewaarsku om hul vuurwapens te alle tye veilig te hou kragtens die Vuurwapenwet.
Ek lees vandag 'n positiewe berig elders …. 'n op-en-wakker vuureienaar red mense van die dood.
So 26 oud genoeg omte weet wat hy doen en hy weet seker waar sy pa sy sleutel hou n kluis is daar om jou wapen te berre so as iemand sonder jou mede wete skelm jou vuurwapen uit jou kluis vat se maar as jy werk hoe kan hul jou beskuldig en aankla? Jy kan nie elke sekond van die dag weet wat aangan nie.
Die polisie wou die skelm vang maar toe hulle daar kom is hy dood. Toe gaan vang hulle maar sy pa sodat hulle darem kan sê hulle het iemand gevang voor die skof verby is.
As n mens in n land bly waar die polisie en wetstoepassers onaktief is is n vuurwapen n noodsaaklike middel om jou en jou gesin te beskerm .